OpenLLM-France/wikimedia huggingface dataset:
# Yves Cros

Yves Cros (Aigas Vivas, 5 d'octubre de 1923 - Besiers, 21 de juliol de 1995) va ser un atleta francès, especialista en els 400 metres tanques, que va competir durant la dècada de 1940.
El 1948 va prendre part en els Jocs Olímpics de Londres, on fou cinquè en els 400 metres tanques del programa d'atletisme.
En el seu palmarès destaquen una medalla d'or en la prova dels 4x400 metres al Campionat d'Europa d'atletisme de 1946, a Oslo, i el campionat nacional dels 400 metres tanques de 1944, 1946, 1947 i 1949.

## Millors marques

* 400 metres tanques. 52.5" (1948)

## Referències

* 1 2 3 «Yves Cros Olympic Results». sports-reference.com. Arxivat de l'original el 7 de setembre 2011. [Consulta: 3 maig 2020].
* ↑ «Finalistes des championnats de France 1888 à 1969». cdm.athle.com/ p. 113, 127, 133, 138, 148, 156 i 164.
* ↑ Fitxa a trackfield.brinkster.net
# Gustave Amoudruz

Gustave Joseph Amoudruz (Ginebra, 23 de març de 1885 - Ginebra, 28 de desembre de 1963) va ser un tirador suís que va competir a començaments del segle xx.
El 1920 va prendre part en els Jocs Olímpics d'Anvers, on disputà quatre proves del programa de tir. Guanyà la medalla de bronze en les proves de pistola militar, 30 metres per equips i rifle lliure 300 metres, 3 posicions per equips.

## Referències

* ↑ «Gustave Amoudruz Olympic Results». sports-reference.com. Arxivat de l'original el 17 d’abril 2020. [Consulta: 18 novembre 2017].
# Ruy Guerra

Ruy Guerra (Lourenço Marques, Moçambic, 1931) és un director cinematogràfic brasiler nascut a Moçambic.
Va formar-se a França, on fou un dels impulsors del moviment del Cinema novo. La seva filmografia és barroca, suggeridora i d'una gran plasticitat.

## Obres

* Os Cafajestes (1962)
* Os fuzis (1964)
* Sweet Hunters (1969)
* Os deuses e os mortos (1970)
* A queda (1978)
* Mueda (1979)
* Erendira (1983) adaptació de l'obra de Gabriel García Márquez
* Fábula de la bella palomera (1987)
* Opera do Malandro (1986)
* Kuarup (1989)

## Referències

* ↑ «Ruy Guerra». Gran Enciclopèdia Catalana. Barcelona: Grup Enciclopèdia Catalana.
# Kinsale

Kinsale (Cionn tSáile en gaèlic irlandès) és una població de la República d'Irlanda, situada al comtat de Cork. És un lloc costaner estratègic com prova el propers Charles Fort i James Fort.

## Història

El 160 va tenir-hi lloc el Setge de Kinsale en el qual les tropes angleses venceren les tropes irlandeses i angleses liderades pels prínceps Hugh Roe O'Donnell i Hugh O'Neill. Després de la derrota es produí l'anomenada fuga dels comtes, quan la major part dels aristòcrates nadius, inclosos els comtes de Tyrone i Tir Conaill marxaren del país cap a Europa.
El 1690 Jaume II d'Anglaterra i Irlanda hi marxà cap a França després de la derrota a la batalla del Boyne.
El 1677 s'hi construí la fortalesa de Charles Fort a Summer Cove per a vigilar l'entrada al port de Kinsale contra atacs de francesos i espanyols. James's Fort es troba a l'altra banda de la cova a la península de Castlepark.
Quan el vaixell RMS Lusitania fou enfonsat per un U-boot alemany el 7 de maig de 1915 alguns supervivents i alguns cossos foren duts a Kinsale i exposats als jutjats per al seu reconeixement. A statue in the harbour commemorates the effort.

## Agermanaments

* Newport (Rhode Island)
* Mumbles
* Portofino
* Antíbol

## Galeria d'imatges

* Carrer de la vila
* Als molls
* Port
* Mercat (circa 1600)

## Referències

* ↑ «Kinsale Past and Present». West Cork Travel.
* ↑ «Kinsale». Eircom.
* ↑ «Helpful Links for Visitors: Sister Cities». City of Newport. Arxivat de l'original el 2011-02-06. [Consulta: 3 abril 2013].
* ↑ «The Mumbles Reporter». Themumblesbook.co.uk, 01-02-2008. Arxivat de l'original el 2011-02-06. [Consulta: 3 abril 2013].

## Enllaços externs

* Kinsale - Lloc web oficial
# Taeniolethrinops furcicauda

Taeniolethrinops furcicauda és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 21 cm de longitud total.

## Hàbitat

És una espècie de clima tropical que viu entre 5-40 m de fondària.

## Distribució geogràfica

Es troba a Àfrica: llac Malawi.

## Referències

* 1 2 3 FishBase (anglès)
* ↑ Maréchal, C., 1991. Taeniolethrinops. p. 467-468. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* ↑ Eccles, D.H. i E. Trewavas, 1989. Malawian cichlid fishes: the classification of some haplochromine genera. Lake Fish Movies, Alemanya Occidental.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, Canadà. 217 p.
* ↑ Snoeks, J., (ed.) 2004. The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.
* ↑ Konings, A., 1989. Malawi cichlids: in their natural habitat. Verduijn Cichlids, Holland & Lake Fish Movies, Alemanya Occidental. 303 p.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, New Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Luis Fermín de Carvajal

Luis Fermín de Carvajal, Conde de la Union (Lima (Perú), 1752 - Sant Llorenç de la Muga, 20 de novembre de 1794) va ser un militar espanyol
Carles III d'Espanya li va concedir el títol Conde de la Union, de nova creació, el 2 d'agost de 1778.
Governador del Castell de Sant Ferran de Figueres, va participar en la Guerra Gran, en la qual després de la mort del general Antonio Ricardos a Madrid per una malaltía, el Conde de la Unión va ser nomenat general en cap de l'exèrcit de Catalunya per la campanya de 1794 en retirada del Rosselló, preparant una línia defensiva fortificada. Durant la batalla del Roure, una unitat de cavalleria espanyola rebelada el va disparar quan el general era retirat, morint en l'acció.
El carrer de la Unió, prop de la Rambla de Barcelona, sembla que fou batejat així en el seu honor.

## Referències

* ↑ los vargas
* ↑ la muga «www.lamuga.com». Arxivat de l'original el 2007-09-28. [Consulta: 26 agost 2007].
* ↑ ingenieros del rey«www.ingenierosdelrey.com». Arxivat de l'original el 2007-09-27. [Consulta: 26 agost 2007].
* ↑ Carta arqueològica de Barcelona
# Gyula Halasy

Gyula Halasy (Kisvárda, 19 de juny de 1891 - Budapest, 20 de desembre de 1970) va ser un tirador hongarès que va competir a començaments del segle xx.
El 1924 va prendre part en els Jocs Olímpics de París, on va disputar dues proves del programa de tir. Guanyà la medalla d'or en la prova individual de fossa, mentre en la fossa olímpica per equips fou desè.

## Referències

* ↑ «Gyula Halasy Olympic Results». sports-reference.com. Arxivat de l'original el 18 d’abril 2020. [Consulta: 10 setembre 2018].
# Arbís

Arbís (en francès Arbis) és un antic municipi francès, actualment integrat a Pòrta de Benauja, situat al departament de la Gironda, a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 178 | 216 | 214 | 200 | 208 | 243 | 282 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1995-2007 | Jean-Paul Fabard | |
| 2007- | Carole Deladerrière | |

## Referències

* ↑ Toponímia occitana
# Joan Godó i Pelegrí

Joan Godó i Pelegrí (Igualada, 5 de desembre de 1876 - 31 de maig de 1957), fou un polític i empresari català, fill de Joan Godó i Llucià.
Joan Godó i Pelegrí fou escollit regidor de l'ajuntament d'Igualada als 26 anys, i nomenat alcalde constitucional d'Igualada l'1 de gener de 1906, càrrec que va mantenir fins a l'1 de gener de 1914. Durant el seu mandat com a alcalde es van celebrar les solemnes festes del primer centenari (1908) de la batalla del Bruc, s'edificà l'edifici de la Pajarera, mercat projectat pels arquitectes Pau Salvat i Espasa i Isidre Gili i Moncunill (1910), i sofrí moments difícils a conseqüència de vagues i les repercussions de la Setmana Tràgica (1909).
L'any 1935 succeí al seu pare com a propietari i director de la Igualadina Cotonera, empresa tèxtil que fou col·lectivitzada durant la Guerra Civil Espanyola. Després de la guerra, ja sota la direcció de Ramon Godó i Franch (1906-1992) i amb la denominació social de Joan Godó Pelegrí, la fàbrica passà dificultats degut a les restriccions de matèria primera i energia.
Fou president del Cercle Mercantil entre 1918 i 1920. Fou caporal del sometent del districte i va rebre la gran creu de l'Orde d'Isabel la Catòlica i la creu militar amb distintiu blanc.
Està previst que l'edifici històric de La Igualadina Cotonera aculli en el futur el Museu de la Premsa de Catalunya segons el conveni signat entre l'ajuntament d'Igualada i el Grup Godó.

## Referències

* 1 2 3 4 Maria Antonia Bisbal i Sendra, Maria Teresa Miret i Solé, Diccionari Biogràfic d'Igualadins, ISBN 8423202461
* 1 2 3 Anoia Diari, El Museu de la Premsa de Catalunya. Dossier Arxivat 2013-01-14 a Wayback Machine.
* ↑ La Vanguardia, 21 d'octubre de 2009, El Museu de la Premsa de Catalunya ya es noticia Arxivat 2011-02-11 a Wayback Machine. (castellà)
# Llima d'ungles

Una llima d'ungles és una eina per a la cura de les ungles (vegeu manicura).
La llima sol ser un cartró folrat amb paper de vidre, de color rosa d'una banda, blanc de l'altre costat, o també pot ser un full de metall ratllat o grafilat.

## Vegeu també

* Manicur
* Tallaungles
* Pinces
* Paper d'esmeril

## Referències

* ↑ Larousse 1993
# Lluís Sacrest i Villegas

Lluís Sacrest Villegas (Olot, 1946) és un polític català.

## Trajectòria

Ha treballat de professor de pràctiques Formació Professional. A les eleccions municipals de 1979 fou elegit regidor de l'ajuntament d'Olot dins les llistes del Partit dels Socialistes de Catalunya. Després de les eleccions generals espanyoles de 1977 va substituir en el seu escó Rosina Lajo Pérez en la circumscripció de Girona el 1978. No es presentà a les eleccions de 1979 i continuà com a regidor d'Olot. El 1999 fou elegit alcalde d'Olot, càrrec en el qual fou renovat a les eleccions municipals de 2007. A les eleccions municipals del 2011 no es presentà.

## Enllaços externs

* Fitxa al Congrés dels Diputats
* Entrevista a Lluís Sacrest
# Henri Cartan

Henri Cartan (francès: Henri Paul Cartan) (Nancy, 8 de juliol de 1904 - París, 13 d'agost de 2008) fou un matemàtic francès, reconegut pels seus treballs en els camp de la topologia algebraica. Era fill del també reconegut matemàtic Élie Cartan
Va estudiar a l'École Normale Supérieure i va obtenir el seu doctorat l'any 1928 a París sota la direcció de Paul Montel. Juntament amb André Weil, Jean Dieudonné i altres, va ser un dels membres fundadors i un dels màxims contribuents del grup N. Bourbaki.
Després del doctorat, va ser professor al Liceu de Caen i a la Universitat de Lila de 1929 a 1931. En aquesta època va iniciar una col·laboració amb el catedràtic de la Universitat de Münster, Heinrich Behnke i el seu assistent Peter Thullen que va ser interrompuda per l'esclat de la Segona Guerra Mundial. La guerra va ser un període dramàtic per a la família Cartan. El seu germà petit, Jean-Louis Cartan, compositor, va morir el 1932 de tuberculosi amb només vint-i-cinc anys i l'altre germà, Louis, va ser arrestat per la Gestapo el 1942 i deportat a Alemanya on va morir quinze mesos després, tot i que la família no ho va saber fins a acabar la guerra. Quan va esclatar la guerra, Henri, que era professor a la Universitat d'Estrasburg, es va haver de traslladar a Clermont-Ferrand, on només hi va estar un any, ja que el 1940 va ser nomenat professor a la Sorbona, on es va fer càrrec dels alumnes de matemàtiques de l'École Normale Supérieure.
En acabar la guerra, Cartan va tornar a Estrasburg on va romandre per dos anys. També va reiniciar les seves relacions acadèmiques amb Heinrich Behnke i va visitar sovint l'institut d'Oberwolfach. Després de breus estances als Estats Units, on va conèixer Samuel Eilenberg amb qui va escriure l'influent llibre “Homological Algebra” (publicat el 1956), va retornar a París, a les seves classes a l'École Normale Supérieure, on va iniciar els Seminaris Cartan que van ser publicats pel seu deixeble Jean-Pierre Serre entre 1948 i 1964. Cartan es va jubilar l'any 1975.
Cartan també es va comprometre en activitats polítiques en favor del Drets Humans, destacant-se en les seves campanyes per l'alliberament del matemàtic rus Leonid Plyushch (1974) i de l'uruguaià José Luis Massera.

## Obres

* Homological Algebra (amb Samuel Eilenberg), Princeton Univ Press, 1956 ISBN 0674079779.
* Séminaires de l'École Normale Supérieure (coneguts com a "Séminaires Cartan"), Secr. Math. IHP, 1948-1964; W.A.Benjamin ed., New York, 1967.
* Théorie élémentaire des fonctions analytiques, Hermann, París, 1961.
* Calcul différentiel, Hermann, París, 1967.
* Formes différentielles, Hermann, París, 1967.
* Œuvres - Collected Works, 3 vol. editades per Reinhold Remmert et Jean-Pierre Serre, Springer Verlag, Heidelberg, 1967.

## Referències

* ↑ El seu pare, tot i ser un reputat matemàtic, no va influenciar en les eleccions acadèmiques dels seus fills. Interview with Henri Cartan, Notices of American Mathematical Society, Num. 47 (1999), pàgines 782-788.
# Ellen Estes

Ellen Estes (Portland, Estats Units 1978) és una jugadora de waterpolo nord-americana, ja retirada, guanyadora de dues medalles olímpiques.

## Biografia

Va néixer el 13 d'octubre de 1978 a la ciutat de Portland, població situada a l'estat d'Oregon.

## Carrera esportiva

Va participar, als 21 anys, en els Jocs Olímpics d'Estiu de 2000 realitzats a Sydney (Austràlia), on va aconseguir la medalla de plata amb la selecció nord-americana al perdre la final de waterpolo contra la selecció australiana. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de bronze al guanyar el partit de consolació a la selecció australiana.
Al llarg de la seva carrera ha aconseguit una medalla d'or en el Campionat del Món de natació l'any 2003.
# Prim

«Prim» té aquests significats:
* Biografies:
** Joan Prim i Prats, conegut com el General Prim, militar i polític del segle xix.Vegeu també: Rambla de Prim, Plaça Prim, i Atemptat contra Joan Prim i Prats
** Marc Antoni Prim, militar romà partidari de Vespasià.
** Tommy Prim (Svenljunga, 1955), ciclista suec professional entre 1980 i 1986.
** Dolors Torrentó i Prim (Torres de Segre, Noguera, 1921), soprano catalana que actuava amb el nom de Lolita Torrentó.
** Miguel Prim Tomás (València, 1943), polític valencià.
* Geografia: Coll Prim, serra situada al municipi de Capçanes (Priorat).
* Literatura: Pilar Prim (1906), novel·la de Narcís Oller.
# Jessica Malagón Moreno

Jessica Malagón Moreno (Barcelona, 6 de juliol de 1977) és una jugadora catalana de golbol. Va formar part de l'equip de Barcelona, aconseguint diversos campionats nacionals. Posteriorment, va traslladar-se a viure a València, on hi va competir amb l'equip de la ciutat. Internacional amb la selecció espanyola, va participar en els Jocs Paralímpics d'Atlanta 1996 i Sidney 2000, on hi va guanyar la medalla d'argent.

## Palmarès

* 1 medalla d'argent als Jocs Paralímpics de Sidney 2000

## Referències

* ↑ «Jessica Malagón Moreno». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa de Jessica Malagon - Comité Paralímpico Español
# Llac Kazuni

El llac Kazuni és un llac que es troba a Malawi. Es troba al districte de Mzimba, com a part de la regió Nord, a la part nord del país, a uns 300 km al nord de Lilongwe, capital del país. Està ubicat a 1.076 metres sobre el nivell del mar.
Es troba dins de la reserva de caça de Vwaza Marsh. El Kazuni Safari Camp és una important zona d'allotjament prop del llac. El llac suporta una important població d'hipopòtams.
Al llac Kazuni hi trobem:
* Riu Chesamu
* Riu Stream

## Clima

El clima és humit i subtropical. La temperatura mitjana és de 23 °C. El mes més càlid és novembre, a 30 °C, i el més fred és juny, a 19 °C. La pluja mitjana és de 1.107 mil·límetres per any. El mes més plujós és gener, amb 295 mil·límetres de pluja, i el més sec és setembre, amb 2 mil·límetres.
Llac Kazuni :
Diagrama climàtic :
Conversió imperial
GFMAMJJASOND
12
73
64
9,8
73
63
6,5
73
63
5,7
73
63
0,3
77
59
0,3
77
55
0,3
79
55
0,2
90
59
0,1
99
64
0,5
104
66
2,1
106
68
6,2
91
68
mitjana de temperatures màx. i mín. en °F
precipitacions totals en polzades :

## Referències

* ↑ [Plantilla:Geonameslink Lake Kazuni] sa [Plantilla:Geonamesabout Geonames.org (cc-by)]; post updated 2012-01-18; database download sa 2016-10-22
* ↑ Peel, M C; Finlayson, B L «Updated world map of the Köppen-Geiger climate classification». Hydrology and Earth System Sciences, vol. 11, pàg. 1633-1644. DOI: 10.5194/hess-11-1633-2007.
* 1 2 «NASA Earth Observations Data Set Index». NASA. Arxivat de l'original el 2020-05-10. [Consulta: 30 Enero 2016].
* ↑ «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Arxivat de l'original el 2021-06-10. [Consulta: 30 Enero 2016].
# Gerard Yepes Laut

Gerard Yepes Laut (nascut el 25 d'agost de 2002) és un futbolista professional català que juga com a migcampista al club italià UC Sampdoria.

## Carrera de club

Producte juvenil de l'Espanyol i del Sant Andreu, Yepes va fitxar amb el juvenil de la Sampdoria l'any 2018. Va fer el seu debut com a professional amb la Sampdoria en un empat 1-1 de la Sèrie A amb la Roma el 22 de desembre de 2021.

## Referències

* ↑ Siotto, Paolo. «Gerard Yepes, lo spagnolo della Sampdoria che si ispira a Torreira», 25-11-2021.
* ↑ «Invernizzi orgoglioso del trio Giordano, Yepes e Trimboli.» (en italià).
* ↑ «Roma vs. Sampdoria - 22 desembre 2021 - Soccerway». int.soccerway.com.

## Enllaços externs

* Gerard Yepes Laut a BDFutbol
* Gerard Yepes Laut, Fitxa a Soccerway
* Perfil a la Sampdoria Arxivat 2022-01-18 a Wayback Machine.
* Perfil Futbol Base Català
# Neferkahor

Neferkahor fou un faraó de la dinastia VII de l'antic Egipte Segons els egiptòlegs Jürgen von Beckerath i Darrell Baker, va ser l'onzè rei d'aquesta dinastia. Regnà en un moment del canvi dinàstic i torna a preferir al déu falcó, Horus, sobre el déu solar Ra. El seu nom volia dir "L'ànima d'Horus és bonica". Dins la mateixa dinastia, Merenhor i Sneferka tampoc esmentaven el nom de Ra dins el seu nom (des de la dinastia IV els faraons es consideraven fills de Ra, mentre Horus havia estat el déu que personificava anteriorment als faraons).
El seu nom està atestat a la Llista de reis d'Abidos (número 50) i en una esteatita Segell cilíndric de procedència desconeguda. Neferkahor està absent de la cànon reial de Torí ja que una gran llacuna en aquest document afecta la majoria dels reis de la 7a/8a dinastia. No s'ha trobat cap document o edifici contemporani amb el seu nom.

## Referències

* 1 2 Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, ISBN 978-1-905299-37-9, 2008, p. 261-262
* ↑ Jürgen von Beckerath:Handbuch der ägyptischen Königsnamen (Münchner ägyptologische Studien), 1984
* ↑ Peter Kaplony, Die Rollsiegel des Alten Reichs. vol. II: Katalog der Rollsiegel. pl. 144.
* ↑ Kim Ryholt: The Late Old Kingdom in the Torin King-list and the Identity of Nitocris, Zeitschrift für ägyptische, 127, 2000, p. 91
* ↑ Thomas Schneider: Lexikon der Pharaonen Albatros, Düsseldorf 2002, ISBN 3-491-96053-3 , pàg. 114.
* ↑ Jürgen von Beckerath: Handbuch der ägyptischen Königsnamen. Deutscher Kunstverlag, München/ Berlín 1984, ISBN 3-422-00832-2, pàg. 48, 186.
# Selva mosaic costanera de Zanzíbar Sud-Inhambane

La Selva mosaic costanera de Zanzíbar Sud-Inhambane és una ecoregió de la zona afrotròpica, definida per WWF, que s'estén entre Tanzània i Moçambic i que forma part de la selva costanera oriental africana. És una variació de la selva mosaic costanera de Zanzíbar Nord-Inhambane

## Descripció

És una ecoregió de boscos tropicals i subtropicals de frondoses humits que cobreix una àrea de 144.800 quilòmetres quadrats en una franja d'uns 50 quilòmetres d'amplària al llarg de 2.200 quilòmetres de la costa de l'oceà Índic, des del riu Lukuledi, en el sud de Tanzània, fins al riu Changane, prop de les boques del Limpopo, al sud de Moçambic.
Alguns petits enclavaments aïllats als contraforts de les muntanyes de l'oest de Moçambic, Malawi i Zimbàbue també s'inclouen en aquesta ecoregió, així com diverses illes de Moçambic.

## Flora

La vegetació és un mosaic de sabana arbrada, selva, matoll, pantans i vegetació litoral. En algunes badies abrigades i desembocadures de rius, hi ha una transició a vegetació de manglar.

## Fauna

La biodiversitat de l'ecoregió és molt poc coneguda per la perllongada guerra civil de Moçambic.

## Endemismes

Només es coneix un mamífer endèmic, l'esquirol Paraxerus vincenti, que només es troba a la muntanya Namuli, a Moçambic.
També hi ha 18 espècies endèmiques de rèptils, i un amfibi: el gripau Stephopaedes loveridgei.

## Estat de conservació

En perill crític. La principal amenaça per l'ecoregió és la desaparició dels boscos per a fusta i per a agricultura.

## Vegeu també

* Llista d'ecoregions de Moçambic

## Enllaços externs

* Southern Zanzibar-Inhambane coastal forest mosaic (World Wildlife Fund)
* Southern Zanzibar-Inhambane coastal forest mosaic (National Geographic)
# Katapa

Katapa era una ciutat de la Terra Alta Hitita de certa importància militar i religiosa.
Va ser inclosa entre les ciutats cedides a Hattusilis per son germà Muwatallis II, amb les quals es va formar el regne vassall d'Hakpis, pensat per aturar les invasions dels kashka a territori hitita.
De vegades, el Gran Rei hitita passava l'hivern en aquesta ciutat. Durant un temps estava situada molt a prop de la frontera amb els territoris dels kashka i un Senyor de la torre (un comandant de frontera) hi tenia la seu. Se sap que a la ciutat hi havia un palau dels avantpassats, una residència reial, temples i magatzems de gra.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 210. ISBN 8446022532.
* ↑ Özlem Sir Gavaz. Hattuša and environs: philology. A: Hittite landscape and geography. Leiden; Boston: Brill, 2017, p. 208. ISBN 9789004341746